**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O IMENOVANJU PREDSTAVNIKA USTANOVITELJA V SVET ZAVODA GLASBENA ŠOLA NOVA GORICA**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18),
* 11. člen Odloka o ustanovitvi javnega zavoda Glasbena šola Nova Gorica (Uradno glasilo, št. 11/97), Odlok o spremembah in dopolnitvah Odloka o ustanovitvi javnega zavoda Glasbena šola Nova Gorica (Uradni list RS, št. 100/06, 83/08 in 53/10).

*PREDLAGATELJ:*

Komisija za mandatna vprašanja, volitve in imenovanja

*PRIPRAVLJALEC:*

Občinska uprava

*OBRAZLOŽITEV:*

Javni zavod Glasbena šola Nova Gorica (v nadaljevanju: javni zavod) je dne 20. 9. 2021 zaprosil Občino Renče-Vogrsko, naj imenuje predstavnika ustanovitelja za člana Sveta zavoda za naslednji štiriletni mandat, ker dosedanjemu predstavniku g. Deanu Trojerju Smrečniku poteče mandat dne 26. 9. 2021.

Ker v vlogi niso bili podani vsi potrebni podatki in ker je bila vloga vložena prepozno za pravočasno izpeljavo predpisanega postopka Javnega povabila k podaji predlogov, smo javni zavod dne 20. 9. 2021 zaprosili za dopolnitev in ga obvestili, da naj zaradi nastale situacije dosedanji predstavnik zastopa interese Občine Renče-Vogrsko do imenovanja novega predstavnika.

Javni zavod je vlogo dopolnil dne 22. 9. 2021.

*RAZLOGI ZA SPREJETJE:*

Občina Renče-Vogrsko je z uveljavitvijo Odloka o spremembah in dopolnitvah Odloka o ustanovitvi javnega zavoda Glasbena šola Nova Gorica postala soustanoviteljica javnega zavoda, zato je potrebno skladno z določili odloka o ustanovitvi imenovati predstavnika iz Občine Renče-Vogrsko kot člana v Svetu zavoda Glasbena šola Nova Gorica.

*OCENA STANJA:*

KMVVI je dne 23. 9. 2021 objavila Povabilo k posredovanju kandidature za imenovanje predstavnika/ce ustanovitelja v Svetu zavoda Glasbena šola Nova Gorica. KMVVI je na svoji 18. redni seji obravnavala en (1) pravočasno vložen pravilen predlog za imenovanje predstavnika/ce v Svetu zavoda Glasbena šola Nova Gorica in sprejela sklep, da Občinskemu svetu predlaga, naj v Svet zavoda Glasbena šola Nova Gorica kot predstavnika Občine Renče-Vogrsko imenuje g. Deana Trojerja Smrečnika.

*CILJI IN NAČELA:*

Občina Renče-Vogrsko bo imela svojega predstavnika v Svetu zavoda Glasbena šola Nova Gorica, ki bo zastopal interese občine v javnem zavodu.

*FINANČNE IN DRUGE POSLEDICE:*

Finančnih posledic ni.

Pripravila:

Vladka Gal Janeš

Višja svetovalka I za družbene dejavnosti

*Predlog sklepa:*

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18), 11. člena Odloka o ustanovitvi javnega zavoda Glasbena šola Nova Gorica (Uradno glasilo, št. 11/97) in Odloka o spremembah in dopolnitvah Odloka o ustanovitvi javnega zavoda Glasbena šola Nova Gorica (Uradni list RS, št. 100/06, 83/08 in 53/10) je Občinski svet Občine Renče-Vogrsko na \_\_ . redni seji dne \_\_\_ sprejel naslednji

**SKLEP**

1.

V Svet zavoda Glasbena šola Nova Gorica se za predstavnika Občine Renče-Vogrsko imenuje g. Deana Trojerja Smrečnika.

2.

Ta sklep prične veljati takoj.

Številka: \_\_\_\_\_\_\_\_\_\_\_\_

Bukovica, \_\_\_\_\_\_\_\_\_\_\_\_

 Župan

 Tarik Žigon